《病中兴感因成七诗寄蒲庵老禅 其三》
明代·乌斯道

猗兰畏阳盛，甘鞠惧虫食。昌阳恶溪涸，揭车伤土瘠。

上有寄生草，蒙茸托松柏。下有无名花，纷披弄佳色。

寻芳邈无人，空有馨香德。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。